GiliGold/VAD_KnessetCorpus huggingface dataset:
מוחמד ברכה: יש לי זמן עוד שעה ורבע כדי להגיע לזה.
מוחמד ברכה: רפי, אני רוצה להבין מה קורה.
מוחמד ברכה: אני מתעלם כרגע מהשאלה כמה זמן לקח לכם וכולי.
מוחמד ברכה: יש לכם התחלת הערכה של היקף ההרשאות שאתם הולכים לאשר אותן.
מוחמד ברכה: אמרת שזה סדר גודל של מאה מיליון שקל.
מוחמד ברכה: רפי לב-ארי: לא אמרתי.
מוחמד ברכה: אני לא זרקתי שום מספר.
אלי גולדשמידט: רפי לב-ארי: לגבי 99.
אלי גולדשמידט: את שנת 99 אנחנו נסכם בנפרד.
אלי גולדשמידט: היו"ר אלי גולדשמידט: אז אני לא הבנתי.
אלי גולדשמידט: אם אני לא הבנתי, אז גם אחרים לא הבינו.
אלי גולדשמידט: אני כיושב-ראש הוועדה, לא מדבר בשם חברי, יכול להיות שהם תופסים הרבה יותר מהר, אבל כתוצאה מזה שאתם כל הזמן קוטעים את הדוברים, אני לא מבין על מה מדובר מבחינה כספית.
אלי גולדשמידט: אתם רוצים שאני אשאר בחוסר ידיעה בסוף הישיבה הזאת, אז תמשיכו עם הצורה הזאת.
אלי גולדשמידט: בואו ננסה לנהל ישיבה בצורה עניינית.
אלי גולדשמידט: רפי לב-ארי: אני רוצה לעשות סדר כדי שיבינו.
אלי גולדשמידט: יש פה כמה בעיות וכל פעם בעיה נכנסת בתוך בעיה.
אלי גולדשמידט: יש רמה אחת של גרעונות של הרשויות שלפי טענותיהם היא מצטרפת לגרעונות של תקציב שוטף וגרעון בתב"רים, תקציב פיתוח.
אלי גולדשמידט: רפי לב-ארי: לא שייך, למרות שהם יכולים לקשור את זה בהיבטים מסויימים.
אלי גולדשמידט: זה הנושא שהביא את הזעקה של הדרוזים.
אלי גולדשמידט: הם טוענים שבתקציב השוטף יש להם גרעון לכל הרשויות של כמאה מיליון שקלים ובתקציב הפיתוח, שמעתי פעם 45 מיליון, הם עלו ל50- מיליון.
אלי גולדשמידט: סך הכל כ150- מיליון שקלים.
אלי גולדשמידט: היו"ר אלי גולדשמידט: לגבי המאה מיליון שקל, גרעון בתקציב השוטף של 1999 ועוד ארבעים-חמישים מיליון שקל בתקציב פיתוח מצטבר.
אלי גולדשמידט: אני מבקש לדעת מה הפתרון שהממשלה מציגה היום, נכון לרגע זה.
אלי גולדשמידט: עזוב את נושא ההרשאות שקשורות בתוכנית החומש.
אלי גולדשמידט: רפי לב-ארי: זאת סוגייה ראשונה של הגרעונות.
אלי גולדשמידט: אנחנו בהנחיה של שר האוצר ביקשנו ממשרד הפנים לעשות מאמץ מרוכז, לשבת במהירות המירבית עם כל 13 הרשויות, לעבור רשות רשות, ולבדוק את הגרעון, את הסיבות לגרעון, ולהציע איזושהי תוכנית הבראה.
אלי גולדשמידט: רפי לב-ארי: נעשה היום סבב כזה.
אלי גולדשמידט: נדמה לי שנפגשו עם 11 רשויות.
אלי גולדשמידט: רות יוסף: ישבנו עם 12 רשויות.
אלי גולדשמידט: הצענו להם לפעול במסגרת המגבלות התקציביות.
אלי גולדשמידט: הדרוזים אמרו שהם יכולים לקחת את הכסף הזה ולסגור את הגרעונות, או גרעונות בתב"ר או גרעונות בתקציב שוטף.
אלי גולדשמידט: היו"ר אלי גולדשמידט: לא רק בתוכנית החומש, אני רוצה לדעת מה היקף הפתרונות שהצעתם ל12- הרשויות שישבו אתכם.
אלי גולדשמידט: רות יוסף: צריך להבין את סדרי הגודל שמדובר בהם.
אלי גולדשמידט: מדובר פה במאה ומשהו מיליון שקלים גרעון ועוד חמישים או ששים, לא ברור לגמרי, לגבי הגרעונות השוטפים.
אלי גולדשמידט: אלה סכומים מאוד מאוד גבוהים.
אלי גולדשמידט: סאלח טריף: יש כמה עשרות מיליונים שלא שילמתם.
אלי גולדשמידט: אני קורא לך מתוך דוח החשב הכללי: ביצוע, 77 אחוז, חסרים תשעה מיליון שקלים.
אלי גולדשמידט: הנה הוא.
אלי גולדשמידט: עכשיו הראיתי לכם.
אלי גולדשמידט: אגף החינוך הדתי, אלף אחוז ביצוע.
אלי גולדשמידט: זה דוח החשב הכללי וכאן מבלבלים את המוח ומדברים סתם.
אלי גולדשמידט: תשעה מיליון שקל.
אלי גולדשמידט: זה דוח שלכם.
אלי גולדשמידט: תגידו את האמת כאן לאנשים, רק את האמת.
אלי גולדשמידט: חוצפנים.
אלי גולדשמידט: תגידו את האמת.
אלי גולדשמידט: חוצפנים וגנבים.
אלי גולדשמידט: גנבים.
אלי גולדשמידט: גנבו אתכם.
אלי גולדשמידט: אתם חוצפנים, אתם גנבים.
אלי גולדשמידט: אנחנו ניפגש ביום ראשון.
אלי גולדשמידט: (צעקות של כל הנוכחים).
אלי גולדשמידט: קריאה: אם לא יהיה פתרון עד יום חמישי, אף אחד לא אחראי למה שיקרה.
אלי גולדשמידט: אני מברך את כל אלה שהגיעו מאשדוד וממקומות אחרים.
אלי גולדשמידט: הדיון היום יתמקד אך ורק בסוגיה של הקמת בית-חולים באשדוד.
אלי גולדשמידט: הוועדה ביקרה לפני שבועיים בעיר אשדוד, שטרחה בצורה מאד מכובדת.
אלי גולדשמידט: בהזדמנות זאת, ברצוני לחזור ולהודות לראש העיר, צבי צילקר, ולכל אנשי מועצת העיר, שקיבלו אותנו, ולחברי-הכנסת שבאו והיתה נוכחות יפה מאד.
אלי גולדשמידט: כמובן, שהבעיות של אשדוד לא נגמרות בנושא בית-החולים, אך התמקדנו בנושא בית-החולים כי זה נראה כדבר ראוי שנטפל בו במידת האפשר.
אלי גולדשמידט: השתדלתי מאד לקיים את הישיבה הזו בנושא הזה עוד לפני שאנו נכנסים לדיוני התקציב, כי אחרת יהיה קשה מאד.
אלי גולדשמידט: אפשר אולי לעשות זאת במסגרת דיון על תקציב משרד הבריאות, אך אז כמובן זה ייבלע בתוך הרבה נושאים אחרים.
אלי גולדשמידט: השתכנעתי, וחבריי ביקשו ממני וגם חברי-הכנסת ישראל כץ, סופה לנדבר, יעקב ליצמן, אילן גילאון וכל החברים, חברי ועדת הכספים, שהיו שם תמכו בכך שנקיים את הדיון כמה שיותר מהר.
אלי גולדשמידט: ואכן, הדיון מתקיים היום.
אלי גולדשמידט: אינני מניח שבסוף היום אנו נוכל, וגם אין לנו את הסמכות, להחליט על הקמת בית-חולים, אבל אני חושב שבהחלט נוכל לשמוע וללבן בצורה יסודית ובשקט את הבעיות שקשורות בעניין גם מנקודת ראות של העיר וגם מנקודת ראות של משרדי הממשלה הרלוונטיים ובראש ובראשונה משרד האוצר ומשרד הבריאות.
אלי גולדשמידט: תחילה, נשמע את דברי ראש העיר, לאחר מכן אבקש מנציגי משרדי האוצר והבריאות שנמצאים איתנו להגיב על הדברים ולאחר מכן נקיים את הדיון בינינו.
אלי גולדשמידט: כמו כן, ברצוני לברך את סגנית השרה, מרינה סולודקין, שהחליטה להגיע אלינו לישיבה בראותה את חשיבות הנושא וגם בהיותה דוקא תושבת אשקלון.
ראש עיריית אשדוד צ' צילקר: אדוני היושב-ראש, פורום נכבד ביותר, ראשית, ברצוני להודות, בשם חבריי ובשמי, על הביקור באשדוד שהיה חשוב לנו מאד, על ההאזנה ועל השעות שהקדשתם.
ראש עיריית אשדוד צ' צילקר: אני מכיר ועדות שמגיעות ורואות בזה מעין כורח שחשוב לעבור באותה עיר, ולאחר מכן אין המשך לאותה פעילות שהתבקשנו או שביקשנו שיעסקו בה.
ראש עיריית אשדוד צ' צילקר: התגובה שלכם היתה מהירה מאד.
ראש עיריית אשדוד צ' צילקר: אני מכיר את ועדות הכנסת.
ראש עיריית אשדוד צ' צילקר: אני מלא התפעלות ומלא תודה, ואני אומר זאת לא רק לפרוטוקול.
ראש עיריית אשדוד צ' צילקר: שנית, יכול להיות שמבחינתי יכולתי לסכם את הנושא בשני משפטים ולומר: רבותי, יש סיכום במסגרת הבג"ץ.
ראש עיריית אשדוד צ' צילקר: יש החלטת ממשלה, החלטת ממשלת רבין, וזה המקום גם להזכיר את רבין ז"ל.
ראש עיריית אשדוד צ' צילקר: יש תב"ע 31 ויש תמ"א 7.
ראש עיריית אשדוד צ' צילקר: בתמ"א כתוב, בפירוש, שיוקם בית-חולים באשדוד בן 300 מיטות עד שנת 1995 ועוד 200 מיטות עד שנת 2000.
ראש עיריית אשדוד צ' צילקר: התמ"א הזו פורסמה, ואם פורסמה הייתי אומר שזה כמו חוק ותקנה וכל נושא שראויים לצאת לפועל.
ראש עיריית אשדוד צ' צילקר: יש לנו גם מכתבים של שני שרים, שמאשרים את העניין, והם קבעו לנו את הפרוגרמה.
ראש עיריית אשדוד צ' צילקר: אני מניח, שהם לא קבעו זאת במקרה, וודאי ישבו עם נציגי משרד הבריאות.
ראש עיריית אשדוד צ' צילקר: אנו ישבנו גם עם נציגי משרד הבריאות.
ראש עיריית אשדוד צ' צילקר: במלים אחרות, העסק היה צריך לצאת לדרך.
ראש עיריית אשדוד צ' צילקר: עובדה היא שקמה ועדה בראשות נציג משרד האוצר, מר גרשונוביץ, ועובדה היא שעד ה-31 בדצמבר היא אמורה להכין מכרז לפירסום, והייתי אומר שבאופן תיאורטי זה בהחלט יכול לספק אותי ואת חבריי.
ראש עיריית אשדוד צ' צילקר: מתוך זהירות אני אומר שאני מכיר הרבה מאד החלטות והרבה מאד הסכמות שלא יצאו לפועל.
ראש עיריית אשדוד צ' צילקר: זה לא אחד הדברים שאפשר לעבור עליהם כלאחר יד.
ראש עיריית אשדוד צ' צילקר: זה לא עוד בית-ספר מתוך שלושים, וזה לא עוד גן-ילדים מתוך 180 או 250 גנים.
ראש עיריית אשדוד צ' צילקר: קצב הגידול של אשדוד מגיע לשיאים שלא מוכרים לנו.
ראש עיריית אשדוד צ' צילקר: מדובר בקליטת עולים מכל מיני סוגים ובאובדן רופאים ואחיות שאמורים היו לגור באשדוד או לשמש במקצוע שלהם והם נעלמים לנו מתחת לידיים.
ראש עיריית אשדוד צ' צילקר: רבותי, כל הדברים האלה אומרים לנו משנה זהירות ומשנה מרץ כדי שהנושא יקום.
ראש עיריית אשדוד צ' צילקר: נושא ההפרטה - אינני כלכלן גדול וגם לא קטן.
ראש עיריית אשדוד צ' צילקר: קראנו היום בבוקר על הפרטת בתי-הזיקוק ועל הפרטת "בזק".
ראש עיריית אשדוד צ' צילקר: אני בעד הפרטה, ויש אחרים שחושבים אחרת.
ראש עיריית אשדוד צ' צילקר: הפרטה היא לא רק לקחת מוסדות או מפעלים קיימים ולומר: "אלו יופרטו", אלא גם לנסות ליצור או לקבל משאבים מגורמים שלא מעורבים במערכות ובעזרתם להקים, לדוגמא, בית-חולים.
ראש עיריית אשדוד צ' צילקר: לממשלה קשה, וגם במכתב השר מצא נאמר מפורשות שידוע לכולם שבית-החולים לא יוקם על חשבון המדינה.
ראש עיריית אשדוד צ' צילקר: זה אומר, שמראש אנו לקחנו זאת בחשבון.
ראש עיריית אשדוד צ' צילקר: לעניות דעתנו, עבדנו בתיאום מלא גם עם משרד הבריאות - קטונו מלקבוע את הקריטריונים, את האיכויות, את הציוד, את הרשיונות לרופאים ואת הסוגים שבהם יעסקו במקצועות וכדו' – וגם עם מינהל מקרקעי ישראל שמייצג את כל אשדוד ואת המדינה בכל הקשור לקרקעות.
ראש עיריית אשדוד צ' צילקר: לא הלכנו לבד.
ראש עיריית אשדוד צ' צילקר: יש לנו יועצים משפטיים.
ראש עיריית אשדוד צ' צילקר: אמרנו לעצמנו: "אנו לא מומחים גדולים.
ראש עיריית אשדוד צ' צילקר: ניקח חברה שמבינה יותר מאיתנו, שעוסקת בנושאים האלה, חברת 'יוזמה'".
ראש עיריית אשדוד צ' צילקר: אינני יודע אם מישהו מהם יצטרף לישיבה זו וביקשנו שיזמינו אותם, ולכן גם לא אוכל להשיב אולי על פרטים כאלה ואחרים.
ראש עיריית אשדוד צ' צילקר: עסקנו בזה שנה.
ראש עיריית אשדוד צ' צילקר: יצאנו למכרז, והעסק נקטע.
ראש עיריית אשדוד צ' צילקר: אתן דוגמא מהשבוע.
ראש עיריית אשדוד צ' צילקר: קצב הגידול המהיר מחייב הקמת שש תחנות של היחידה לבריאות המשפחה, טיפות-חלב, בששה רבעים שוני ובצדק.
ראש עיריית אשדוד צ' צילקר: אני אומר "בצדק" במרכאות, שכן זה לא נבנה כי למדינה אין כסף וזה גם לא באחריותה.
ראש עיריית אשדוד צ' צילקר: דיברנו עם אנשי קופת-חולים.
ראש עיריית אשדוד צ' צילקר: התוצאה היא שאין את המבנים האלה.
ראש עיריית אשדוד צ' צילקר: אתמול או שלשום כשישבנו עם נציגת משרד הבריאות, היא אמרה: "גם במצב הקיים, במבנים הקיימים, במוסדות שכן פועלים, חסרים, אם אינני טועה, 14 או 14.5 תקנים".
ראש עיריית אשדוד צ' צילקר: זו סיבה נוספת למצוא מקורות שלא על חשבון המדינה אלא על חשבון גורמים אחרים.
ראש עיריית אשדוד צ' צילקר: ב-7 לספטמבר 1996, לפני למעלה משלוש שנים, קיבלה העיריה הסכמה עקרונית של משרד הבריאות להקמת בית-חולים פרטי באשדוד.
ראש עיריית אשדוד צ' צילקר: הובהר, כי בית-החולים שעתיד להיבנות יהיה פרטי, והמדינה לא תשא בנטל עלות הקמתו, אחזקתו ותיפעולו.
ראש עיריית אשדוד צ' צילקר: בדצמבר 1996 קיבלה עיריית אשדוד ממשרד הבריאות את הפרוגרמה להקמת בית-החולים והודעה בדבר הקריטריונים להקמת בית-חולים פרטי באשדוד.
ראש עיריית אשדוד צ' צילקר: עיריית אשדוד, בשיתוף עם מינהל מקרקעי ישראל, פירסמה מכרז להקמת בית-החולים באשדוד בהתאם לאישור משרד הבריאות.
ראש עיריית אשדוד צ' צילקר: ב- 14 בפברואר 1999, יום סגירת המכרז, הורה היועץ המשפטי לממשלה להקפיא את המכרז לפרק זמן מוגבל לשם גיבוש ותיאום עמדת משרד האוצר והבריאות.
מאיר פרוש: מתי זה היה?
ראש עיריית אשדוד צ' צילקר: ב- 14 בפברואר 1999, אחרי שיצא המכרז, כלומר לפני שבעה חודשים.
מאיר פרוש: אנה שניידר, היה לנו דיון על פרק זמן סביר.
מאיר פרוש: האם זהו פרק זמן סביר?
א' שניידר: אינני יודעת אם הוא אמר בהחלטה הזאת שמדובר בפרק זמן סביר.
ד' הרטום: זה כתוב.
ראש עיריית אשדוד צ' צילקר: כמו כן, קבע היועץ המשפטי לממשלה, ש"צוות משותף למשרדי הבריאות, האוצר וממ"י יגבש תוך זמן קצר ככל האפשר את הנדרש לשיפור המכרז באופן שניתן יהיה לשוב ולפרסמו בהקדם".
ראש עיריית אשדוד צ' צילקר: עד שהוועדה ישבה ולמדה את הדברים, אנו נמצאים היום כבר לקראת ה- 1 בנובמבר.
ראש עיריית אשדוד צ' צילקר: אני מקווה, שבאמת ההבטחה של יושב-ראש הוועדה שהמכרז ייצא, נניח, או יהיה מוכן עד ה- 1 לינואר 2000 תתקיים.
ראש עיריית אשדוד צ' צילקר: אני חושב שנעמוד בכך.
ראש עיריית אשדוד צ' צילקר: אבל, אני רוצה להזהיר את עצמנו: המכרז יוצא לפירסום בינלאומי, והשתתפה לפחות חברה אחת מתורכיה עד כמה שאני זוכר וכן גורמים אחרים שהתעניינו וקנו עשרים תיקים.
ראש עיריית אשדוד צ' צילקר: אנו ידענו שלא כולם יגישו, וכמובן שאף אחד לא הגיש את התיק, כי מבחינת האוירה ידעו ברבים שמשרד האוצר מתנגד לנושא, וזה היה דבר ברור על פני המים.
ראש עיריית אשדוד צ' צילקר: אף אחד לא הסתיר את הסוד הזה.
ראש עיריית אשדוד צ' צילקר: זה נשמע בכל פינה, ואנשים בודקים גם במשרד האוצר וגם במשרד הבריאות.
ראש עיריית אשדוד צ' צילקר: האוירה היתה כזו, שאמרו לנו מפורשות: "אנו, באוירה כזאת של אנטי, לא ניגש למכרז, כי המשמעות היא תכנון, השקעות, גיוס יזמים וכדו'.
ראש עיריית אשדוד צ' צילקר: עצם האקט הזה הוא הוצאה אדירה.
ראש עיריית אשדוד צ' צילקר: אנו לא נסתבך".
ראש עיריית אשדוד צ' צילקר: כדי שהמכרז יהיה אטרקטיבי – שכן אף אחד לא ילך לקנות קרקע, להקים בית-חולים, לציידו ולהפעילו מפני שתושבי אשדוד מוצאים חן בעיניו - זה צריך להיות עסק כלכלי.
ראש עיריית אשדוד צ' צילקר: כדי שהוא יהיה עסק כלכלי, אמרנו וכמובן התייעצנו עם גורמים, כולל מדינת ישראל באמצעות מינהל מקרקעי ישראל, שאמרו שצריך להכניס לשם רכיבים שבין כה וכה נכנסים אחד לאחד בבתי-החולים הקיימים לדוגמא מרכז מסחרי שיתן שירותים: מתספורת למי שנמצא שם, מקום לקניית בונבוניירה או אכילת ארוחה חמה, בית קולנוע קטן לשוהים שם הרבה שעות או לילה שלם ועד מלונית עם כמה עשרות חדרים, 40-60 חדרים.
ראש עיריית אשדוד צ' צילקר: דבר נוסף, שביקשו, זה מוסד גריאטרי בן 200 מיטות, ולא ביקשו קודים.
ראש עיריית אשדוד צ' צילקר: אמרו, שזה יהיה מוסד גריאטרי בו יהיו מכסימום 300-200 איש.
ראש עיריית אשדוד צ' צילקר: גם את זה קבענו.
ראש עיריית אשדוד צ' צילקר: במלים אחרות, נקבעו מספר מרכיבים כלכליים שלא הייתי אומר שהם מאזנים אך הם יוצרים הזדמנות להחזיר חלק מהכספים בעתיד סביר.
ראש עיריית אשדוד צ' צילקר: זאת ועוד, מאחר ומשרד הבריאות הגביל את הנושא שמתוך ה-300 מיטות רק 108 מיטות הן מחוייבות המציאות ובלעדי זה לא נקבל רשיון, היה ברור לכל המתעניינים- - -
אלי גולדשמידט: לא הבנתי.
אלי גולדשמידט: האם צריכות להיות רק 108 מיטות?
ראש עיריית אשדוד צ' צילקר: מתוך 300 מיטות מינימום 108 מיטות – שלוש מחלקות של 36.
ראש עיריית אשדוד צ' צילקר: קראתי את הפרוגרמה.
ראש עיריית אשדוד צ' צילקר: כדברי מדינת ישראל, לשכת היועצת המשפטית, על מנת שבית-החולים יוכל לתפקד כבית-חולים כללי לכל דבר, יהיה תקן המיטות שלו לפחות 300 מיטות לפי הפירוט הבא: פנימית – לפחות 36, כירורגית כללית – לפחות 36, ילדים וילודים – לפחות 36, וכן אורתופדיה וגניקולוגיה ובית-החולים יפעיל חדר מיון וכדו'.
סופה לנדבר: כמה מיטות יש בבית-החולים "קפלן" וכמה מיטות יש באשקלון?
ראש עיריית אשדוד צ' צילקר: כרגע, אני לא זוכר.
ראש עיריית אשדוד צ' צילקר: יש לנו פה את הנתונים.
ראש עיריית אשדוד צ' צילקר: גם משרד הבריאות יודע את הנתונים.
אלי גולדשמידט: משרד הבריאות יגיד זאת.
ראש עיריית אשדוד צ' צילקר: כשישבנו עם שר האוצר מאיר שטרית שאלו מה יקרה ואיך יחלקו את המיטות.
ישראל כץ: האם 108 המיטות הן דרישה מהמפעיל?
ראש עיריית אשדוד צ' צילקר: זו חובה.
ראש עיריית אשדוד צ' צילקר: זו דרישה של משרד הבריאות.
ראש עיריית אשדוד צ' צילקר: ישראל כץ: ממה חוששים?
ראש עיריית אשדוד צ' צילקר: האם חוששים שהמפעיל לא יעשה אפילו 108 מיטות?
ראש עיריית אשדוד צ' צילקר: לא.
ראש עיריית אשדוד צ' צילקר: מדובר על כך שהוא לא יתן שירות לציבור ויהיה בית-חולים רק לניתוחי לב או רק לכלי דם וכו'.
ראש עיריית אשדוד צ' צילקר: זה המינימום שצריך לתת כשירות לתושבי אשדוד מיידית.
אלי גולדשמידט: זה מינימום, שמשולב עם שלוש מחלקות.
ראש עיריית אשדוד צ' צילקר: את זה גם פירסמנו במכרז.
ראש עיריית אשדוד צ' צילקר: כל מי שקנה את המכרז ידע בדיוק מה הם התנאים.
ראש עיריית אשדוד צ' צילקר: לא הייתי רוצה להאריך, כי ודאי תהיינה שאלות.
ראש עיריית אשדוד צ' צילקר: משרד הבריאות יותר חשוב שגם ישמעו אותו ואולי את חבריי ואת הנוגעים בדבר.
ראש עיריית אשדוד צ' צילקר: בקשתי פשוטה מאד: ראשית, שכולנו נעמוד בהחלטה של כל הגורמים עד ה-31 בדצמבר 1999.
ראש עיריית אשדוד צ' צילקר: שנית, אם לא יהיו המרכיבים הכלכליים בפנים, המשמעות היא שחבל על הזמן שאנו יושבים, חבל על הזמן שמדפיסים מכרז וחבל על הכסף שמפרסמים אותו.
ראש עיריית אשדוד צ' צילקר: איש לא יגש ואיש לא יתרום מכספו.
ראש עיריית אשדוד צ' צילקר: היום, אין תורמים שעומדים בתור כדי להקים בית-חולים שלם.
ראש עיריית אשדוד צ' צילקר: כשיהיה בית-חולים, אולי נמצא תורם למחלקה כזו או לציוד כזה ואחר.
ראש עיריית אשדוד צ' צילקר: כל בתי-החולים נאבקים על כך.
ראש עיריית אשדוד צ' צילקר: ברצוני לסיים ולומר, ואולי אני קצת נאיבי – ואת משרד הבריאות אני כבר לא רוצה להזכיר כי מבחינתנו הם היו בסדר גמור – שחשבתי שמשרד האוצר ייצא מעורו ויגיד: "רבותי, אם מישהו רוצה לעמוד בתנאים האלה, אנו נותנים קרקע חינם.
ראש עיריית אשדוד צ' צילקר: זה חשוב לנו".
ראש עיריית אשדוד צ' צילקר: אנו נותנים עשרה מליוני דולר במקום להשקיע מאה מליון דולר בקרקע, בקניה, בפיקוח ובהצטיידות.
ראש עיריית אשדוד צ' צילקר: בואו ונראה מישהו שיקפוץ מהעגלה הזאת.
ראש עיריית אשדוד צ' צילקר: בדיוק כמו שמסייעים לבתי-מלון וכמו שמסייעים למפעלים בערי פיתוח, זו ההזדמנות גם לעזור להקים בית-חולים במקום שכבר הוחלט שהוא יוקם.
ראש עיריית אשדוד צ' צילקר: אנו לא עומדים היום בהחלטה אם להקים בית-חולים או לא.
ראש עיריית אשדוד צ' צילקר: אנו עומדים כבר בהחלטה שצריך להקימו כמה שיותר מהר.
ראש עיריית אשדוד צ' צילקר: לכן, אני מבקש לא לפגוע במרכיבים הכלכליים.
ראש עיריית אשדוד צ' צילקר: אולי תמצאו מרכיבים כלכליים נוספים, שיעודדו את היזם להקים זאת.
ראש עיריית אשדוד צ' צילקר: הוא ישלם בקרקע כדי שהדברים האלה יקומו.
ראש עיריית אשדוד צ' צילקר: כולנו מבינים היום, שבית-חולים בלי מלונית זה בית-חולים שהוא לא בסטנדרט של מאה אחוז.
ראש עיריית אשדוד צ' צילקר: אותו דבר לגבי בית-חולים שאין לו היום שירותי קפה או שירותי גריאטריה.
ראש עיריית אשדוד צ' צילקר: גם זה חשוב היום למדינה.
ראש עיריית אשדוד צ' צילקר: בנוסף, זה לא יוקם ע"י מדינת ישראל - לא בהשקעתה.
ראש עיריית אשדוד צ' צילקר: הפיקוח צריך להיות על כך שבית-החולים הזה יעמוד בסטנדרטים הטובים ביותר והגבוהים ביותר, כפי שהמדינה דורשת.
סופה לנדבר: מה המדינה צריכה לעשות: הפעלה?
סופה לנדבר: על מה המדינה צריכה להתחייב?
ראש עיריית אשדוד צ' צילקר: שאלו את השאלה הזאת, כשישבנו אצל מאיר שטרית כשר האוצר.
ראש עיריית אשדוד צ' צילקר: דיברו, למשל, על איך מחלקים מיכסה של 600 מיטות, כשאמורים לחלקן ל- 300 מיטות לבית-החולים "קפלן" ו- 300 מיטות לבית-החולים "ברזילי".
ראש עיריית אשדוד צ' צילקר: אמרתי, שיש לי המצאה בלתי רגילה: בואו ונחלק זאת לשלושה חלקים - 200 לבית-החולים "קפלן", 200 לאשדוד ו- 200 לבית-החולים "ברזילי".
ראש עיריית אשדוד צ' צילקר: אני חושב, שאנו מקדימים את הדברים.
ראש עיריית אשדוד צ' צילקר: נכון שחייבים שתהיה ראיה לעוד 3-4 שנים, ואין לי ספק בדבר, אך דוקא מתוך כך אני אומר שככל שנקדים ונקים מוסדות נדרשים ביוזמות פרטיות כך ייטב למדינה הזאת.
ראש עיריית אשדוד צ' צילקר: היו"ר א' גולדשמידט: מה בדיוק היה הקטע של שיפור המכרז?
ראש עיריית אשדוד צ' צילקר: מה בדיוק בג"ץ קבע?
ראש עיריית אשדוד צ' צילקר: האם הוא קבע שצריך להמשיך עם ההליכים להקמת בית-חולים?
ראש עיריית אשדוד צ' צילקר: מי בכלל הגיש את הבג"ץ ונגד מי?
ראש עיריית אשדוד צ' צילקר: תן לנו קצת פרטים.
ראש עיריית אשדוד צ' צילקר: ראשית, עיריית אשדוד הגישה נגד המדינה ואמרה: "רבותי, לפי מספר התושבים, לפי ההתפתחות, לפי מספר המיטות הנדרשות לאלף נפש, לפי החלטת ממשלת ישראל, לפי הפירסום בתמ"א ולפי הרישום שלו ברשומות - כל הדברים האלה מחייבים הקמת בית-חולים.
ראש עיריית אשדוד צ' צילקר: הגענו לידי פשרה שיקום בית-חולים באשדוד.
ראש עיריית אשדוד צ' צילקר: שנית, הכנו זאת ע"י מומחים.
ראש עיריית אשדוד צ' צילקר: חשבתי לתומי, שאנשי האוצר יקחו את המכרז הזה, יקראו למומחים, יישבו איתם חודש ויגידו: "רבותי, זה לא נראה לנו וזה כן נראה לנו".
ראש עיריית אשדוד צ' צילקר: לא ישבנו בעצמנו.
ראש עיריית אשדוד צ' צילקר: יושב פה נציג מינהל מקרקעי ישראל, שהוא יועץ משפטי, וישבו יועצים משפטיים וישבו מומחים לבתי-חולים.
ראש עיריית אשדוד צ' צילקר: חשבנו, שתוך חודש ישנו את המכרז, שכן זה זמן סביר, ושתוך שלושה חודשים ישנו כמה סעיפים במכרז, ויריצו אותו.
ראש עיריית אשדוד צ' צילקר: לגבי בניית מכרז מחדש, הדברים לא נראים לי כל כך, ואולי גם לא עושים כך.
ראש עיריית אשדוד צ' צילקר: אנו רק באים לוועדה, ואנו מביעים את דעתנו.
י' ברלוביץ: אני דוקטור יצחק ברלוביץ, ראש מינהל הרפואה במשרד הבריאות.
י' ברלוביץ: אנו עומדים מאחורי ההבטחה וההחלטה של שרי הבריאות בזמנו.
י' ברלוביץ: כל הכללים וכל התנאים, כפי שנוסחו והועברו לראש העיר, אכן תקפים גם היום.
י' ברלוביץ: מבחינתנו, ברגע שבית-החולים יוקם ויעמוד בכל התנאים המקצועיים, הוא יקבל את הרשיון ויוכל לפעול כבית-חולים לכל דבר ועניין.
י' ברלוביץ: יתר על כן, גם לגבי נושא המחלקה הסיעודית או בית-חולים סיעודי, למיטב ידיעתי, לא הוגשה בקשה בנושא הזה לוועדת הפרוייקטים של משרד הבריאות.
י' ברלוביץ: יחד עם זאת, אני אשמח מאד שהבקשה הזאת תוגש, ולפחות העמדה שלי תהיה חיובית.
אלי גולדשמידט: מה הן המשמעויות הרפואיות, מבחינת האוכלוסיה באשדוד, של העובדה שאין שם היום בית-חולים?
י' ברלוביץ: העובדה שהיום אין בית-חולים - אינני רואה בזה איזו שהיא בעיה כרגע.
י' ברלוביץ: אני כן צופה בעיה במהלך השנים הקרובות, לאור גידול האוכלוסיה באיזור ולאור העובדה שקצב תוספת המיטות בבית-החולים "קפלן" ובבית-החולים באשקלון לא גדל באותו קצב של גידול האוכלוסיה באיזור.
י' ברלוביץ: גידול האוכלוסיה באיזור, גם באשקלון וגם באשדוד, הוא קצב הגידול אולי המהיר ביותר במדינת ישראל.
י' ברלוביץ: בניית בית-חולים החל מהשלב של הפרוגרמה, תכנון ועד הפתיחה, ממוצע הזמן הוא סדר גודל של בין שלוש לארבע שנים.
י' ברלוביץ: בבית-החולים "קפלן" יש כ- 600 מיטות, ובבית-החולים באשקלון יש כ- 400 מיטות.
י' ברלוביץ: התפוסה בבית-החולים "קפלן" עוברת את ה- 100%, וגם באשקלון היא עוברת את ה- 100%, כאשר המחלקות הפנימיות מגיעות בתקופות מסויימות עד 150% ו- 140%.
יעקב ליצמן: אם, נניח, שצבי צילקר לא היה יוזם את בית-החולים הזה, מה הייתם עושים?
אלי גולדשמידט: משכיבים אנשים במסדרון.
אלי גולדשמידט: י' ליצמן: עכשיו, זה עובר את ה- 100%.
אלי גולדשמידט: האם אתה יודע מה יהיה בעוד ארבע שנים, אם נתחיל ואם יאשרו להם את זה?
מרינה סולודקין: בבית-החולים "ברזילי" אמרו לי, שהם קרובים לקריסת המערכות.
י' ברלוביץ: גם היום שוכבים חולים בפרוזדורים.
י' ברלוביץ: ברור שכאשר מגיעה תקופת החורף, המצב הוא עוד יותר קשה מהבחינה הזאת.
י' ברלוביץ: מבחינת התכנון שלנו, יש תכנית שמאושרת ומתוקצבת ע"י משרד האוצר של כ- 1,200 מיטות.
י' ברלוביץ: במסגרת הזאת בית-החולים אשקלון ובית-החולים "קפלן" נכללים.
י' ברלוביץ: חלק מהמיטות האלה כבר נבנו, וחלק מהמיטות האלה ייבנו בשנים הקרובות.
י' ברלוביץ: להערכתנו, עדיין בפער הולך וגדל, בסך הכל עם הקמת כל 1,200 המיטות וההפעלה שלהן תהיה הקלה במצב.
י' ברלוביץ: להערכתי, גם זה עדיין לא יפתור את הבעיה של סך הכל מצוקת האישפוז באיזור במדינת ישראל.
סופה לנדבר: האם אתה יכול להסביר, מבחינת התקנון הקיים, לכמה אלפי אנשים צריך לקום בית-חולים?
י' ברלוביץ: אין תקנון.
י' ברלוביץ: תקנות פקודת בריאות העם קובעות מכסימום שמותר לפתוח באיזור, וצריכות להיות עד כ- 2.4 מיטות לאלף נפש.
י' ברלוביץ: לפי המספרים האלה, בפירוש לאיזור הזה יש חוסר של מספר די גדול של מיטות.
אלי גולדשמידט: האם אתה יכול להגדיר סטטיסטית מה הוא מספר המיטות החסרות באיזור הזה?
אלי גולדשמידט: תן סדר גודל, ואינך חייב לדייק.
י' ברלוביץ: אני מעריך, שנכון להיום אם היתה לנו תוספת של כ- 150-100 מיטות באיזור, זה היה נותן פתרון.
אלי גולדשמידט: זה היה עונה על הנוסחא של 2.4 מיטות לאלף נפש.
י' ברלוביץ: זה לגבי היום.
י' ברלוביץ: אבל, אם אנו מדברים על תחזית ל- 4-3 שנים קדימה ואולי אף יותר, לפי הקצב שיש עד עכשיו, אני חושש שזה יותר ולהערכתי המספרים יהיו הרבה יותר גדולים.
י' ברלוביץ: נכון שמבחינת מדיניות משרד הבריאות, וזה היה בעצם הויכוח שהיה לנו לפני החלטת השרים, אנו חשבנו שבעקרון בתי-חולים עדיף בראש ובראשונה מבחינה רפואית וגם מבחינה כלכלית שיגיעו לאופטימזציה של כסדר גודל של 700-600 מיטות.
י' ברלוביץ: רק בית-חולים של 700-600 מיטות מסוגל לתת את כל מיגוון השירותים שבית-חולים יכול לתת.
י' ברלוביץ: לנו יש נסיון לא טוב עם בתי-חולים קטנים ביותר למשל בית-החולים "פוריה" ובצפת.
י' ברלוביץ: בית-החולים "פוריה" ובית-החולים צפת – כאשר בבית-החולים "פוריה" יש 200 מיטות ובבית-החולים צפת יש כ- 340 מיטות - אלה בתי-חולים שהם בפירוש בתי-חולים נכים.
י' ברלוביץ: חסרים להם הרבה מאד שירותים שחייבים להיות בבית-חולים כללי.
י' ברלוביץ: התוצאה היא, שיש הרבה מאד חולים שנאלצים להיות בבתי-חולים אחרים.
י' ברלוביץ: מעבר לכך, גם הנסיון, המקצועיות ורמת הרפואה נפגעים כתוצאה מכך שבית-החולים הוא בסדר גודל של 300-200 מיטות.
י' ברלוביץ: לכן, המדיניות שלנו היתה להביא לכך שלפחות בית-החולים אשקלון יגיע לאותן 700-600 מיטות לגביהן הוא מתוכנן.
י' ברלוביץ: מדובר על כך שבעוד 4-3 שנים בית-החולים אשקלון יגיע למספר הזה, ולכן יש היום הצדקה שאכן יוקם בית-חולים נוסף באשדוד.
י' ברלוביץ: 300 המיטות האלה - אנו קבענו מספר זה כמינימום בגלל הסיבות המקצועיות, אך, לדעתי, גם זה לא יספיק.
י' ברלוביץ: להערכתי, באותו קצב גידול בית-החולים הזה ימשיך ויגדל ויגיע לאותו מספר שאנו אומרים.
סופה לנדבר: אם כך, אולי יש לתכנן 600-500 מיטות.
י' ברלוביץ: נכון.
י' ברלוביץ: תכנית-האב של מי שצריך לגשת לשם היא שהוא צריך לקחת בחשבון שבית-החולים הזה צריך להגיע לקרוב ל- 600 מיטות.
י' ברלוביץ: אם אנו מדברים על סדר גודל של 400-300 אלף נפש בכל האיזור של אשדוד רבתי, אני חושב שאנו כבר מגיעים לאותם סדרי גודל, ולכן יש לזה הצדקה.
אלי גולדשמידט: יש את התפיסה של הקמת בית-חולים ביזמות פרטית, פרט ל"הדסה" ירושלים.
י' ברלוביץ: זו לא יזמות פרטית.
י' ברלוביץ: הם כולם מלכ"רים, וכולם גופים ציבוריים.
י' ברלוביץ: הם לא חיים למטרות רווח.
אלי גולדשמידט: למעשה, מבחינתכם, יש פה פרוייקט חדש.
י' ברלוביץ: הוא ראשוני.
אלי גולדשמידט: למעשה, היינו צריכים לשאול למה אינכם מקימים שם בית-חולים כמשרד בריאות, אך נעזוב זאת כי אנו כבר במסלול.
אלי גולדשמידט: איך אתם, כמשרד בריאות, תופסים את הראיה הזאת של מרכז כזה עם שירותים נילווים?
י' ברלוביץ: כמשרד בריאות, אנו רואים זאת באופן חיובי.
י' ברלוביץ: אני חושב, שאנו חושבים שזה רעיון טוב.
י' ברלוביץ: זה ראשוני.
י' ברלוביץ: כמו שכולכם יודעים, יש גם מדיניות של המשרד, של מדינת ישראל, גם לגבי בתי-החולים הקיימים הממשלתיים והציבוריים האחרים, לבחון את האפשרות להעביר את זה לידיים פרטיות או לפחות לתאגידים עצמאיים.
י' ברלוביץ: עד היום זה לא היה בכלל ניתן לביצוע, בגלל החששות של כולם מסביב.
י' ברלוביץ: אני חושב, שאם יוקם בית-חולים כזה ואני מקווה שיהיה נסיון חיובי איתו, הוא יהווה דוגמא אולי טובה גם לבתי-חולים אחרים שיוכלו לעבור למסגרות עצמאיות ולא במימון המדינה.
י' ברלוביץ: ס' לנדבר: צבי צילקר, ממתי קיימים יסודות מבנה בית-החולים ביציאה מאשדוד?
ראש עיריית אשדוד צ' צילקר: לפני למעלה מחמש-עשרה שנה, כאשר היתה הסכמה להקמת מרכז רפואי.
סופה לנדבר: ההסטוריה של ההקמה מעניינת.
מאיר פרוש: גם בדימונה יש יסודות.
אלי גולדשמידט: דוד גרשונוביץ, למה אין בית-חולים באשדוד?
אלי גולדשמידט: למה מישהו באשדוד צריך לנסוע 30-20 דקות בפקקים כדי להגיע לחדר מיון בבית-החולים "קפלן" או במקום אחר?
ד' גרשונוביץ: כיהודי טוב, אני יכול לענות לך בשאלה: למשל, אנו נמצאים בפרוייקט אחר בתחום התחבורה כבר אחרי מכרז, ועדיין לא התחילו לעבוד, ואני מדבר על מנהרות הכרמל.
אלי גולדשמידט: מנהרות הכרמל לא מובילות את אנשי אשדוד לבית-החולים "קפלן" –
ד' גרשונוביץ: --אלא אם כן מישהו רוצה לעשות זאת בדרך הארוכה.